Fermandarîya Pêroyî ya QSD’yî derheqê qirkerdişê sivîlî yê  dewleta Tirkî yê Serêkanîyê  yo ke 11 sivîlî ameyî qetilkerdene û 74 kesî birîndar îbyî de eşkerayîyêk daye.
Eşkerayîye de ame vatene ke dewleta Tirkî verê çimanê heme dinya de wazena şaranê herême qir bikero. Îşxalkaranê Tirkî Serêkanîyê de hêrişê konvoyêkê sivîlî kerd. Netîceyê hêrişî de 11 sivîlî ameyî qetilkerdene û 74 kesî birîndar bîyî. Konvoy de semedê pawitişê sivîlan Hêzê Asayîşê Zereyî zî estbî. Nê hêrişî reyna rîyê Tirkîya yo raşt ramojna. No hêriş sucêko gird ê şerî yo. Dewleta Tirkî heme pêkerdişanê mîyanneteweyî û erjê meridmîye binpay kena. Ma nê hêrişê dewleta Tirkî yê sivîlî ra rayapêroyîya mîyanneteweyî berpirsîyar vînenê û renyna veng danê heme hêzanê dinya ke wa vera qirkerdişê sivîlan  çîyêk bikerê.
